### 8.      Orientering om status for naturplejen på [adresse] og for udarbejdelsen af ny plejeplan

**Åbent**

Sagsnr.: 326-2015-43870       J.nr.: 01.05.11           Dokumentnr.:
326-2018-28351

**Sagstype**

Orientering.

**Resume og sagens baggrund**

Naturplejen på [adresse] har været omtalt i
pressen og Teknik- og Miljøudvalget har ønsket en orientering. Plejen på
[adresse] sker i dag i et vist omfang efter den gamle plejeplan fra
Vestsjællands Amt (1983), men det er i kommunens Natura 2000-plan fastlagt, at
en ny plejeplan skal udarbejdes i årene 2018-2020.

**Indstillinger**

Plan, Byg og Miljøchefen indstiller, at orienteringen tages
til efterretning.

**Behandling**

Teknik- og Miljøudvalget.

**Sagsfremstilling**

[adresse] er et fredet hede- og klitområde, der
også indgår i et af fire Natura 2000-områder indenfor Kalundborg Kommune. Som
naturareal betragtet er [adresse] blandt de vigtigste 3 naturområder
i kommunen. For offentligheden er strandarealet et af de mest besøgte på
[adresse]. Arealet er privat ejet og drives med kreaturgræsning af [adresse]
Ejerlaug I/S.

Kommunen skal i dag sikre

· dels at der sker pleje i henhold til fredningen og den gældende plejeplan,

· dels at Natura 2000-områdets tilstand opretholdes og udvikles hen
imod målsætningen

Fredningen fra 1945 beskriver blandt andet at arealet ”…
skal henligge i sin nuværende tilstand”, og at: ”Den nuværende bevoksning skal
bevares og fredes, dog kan nævnet tillade, at enebærbevoksningen begrænses.”
Fredningen nævner for øvrigt at driften kan fortsætte som hidtil (med græsning,
hvilket stadig sker, og afhentning af sand og tang, hvilket ikke er aktuelt
mere) og at en lejekontrakt med Krigsministeriet fra 1934 respekteres – denne
lejekontrakt ophørte i 1949, da en ekspropriation udførtes til det, der i dag
er Forsvarets ejendom Stold Skydeterræn.

På privatejede, fredede arealer kan der gennemføres
naturpleje ifølge en plejeplan, oprindeligt udarbejdet af amterne. Siden
strukturreformen har kommunerne haft beføjelsen. Vestsjællands Amt vedtog i
1983 en plejeplan for de 303 ha, der omfatter matr. nr. 69a, [adresse],
Bregninge. Plejeplanen skulle indlede ”… et saneringsarbejde med henblik på at
genskabe den karakter af græsningsoverdrev, som ønskede bevaret ved
fredningen.” I planen skelnedes af praktiske grunde mellem kun 9
Ronnie Johansen, der igen underinddeltes i 50 litra med mere specifik
beskrivelse af naturindhold og plejebehov. I planen fastlagdes også en generel
plejeforskrift med rydning i bælter med faste, indbyrdes vinkler gennem tætte
bevoksninger, dog med mulighed for justering når princippet var prøvet af i
litra Kristian Kristensen, det største af de tæt sammengroede flader. I 1986 brændte ca. 22 ha.
mellem [adresse] og den sydlige parabelklit (= planens litra f1), men i øvrigt
foretog amtet rydninger op gennem 1990’erne og 2000-tallet.

Efter kommunesammenlægningen har naturplejen i hovedsagen
været udført af lodsejer, bl.a. i form af mindre rydninger og efterpudsning af
opvækst, udskiftning af hegn og forlængelse af hegnslinjer, med kommunen som
bidragyder, bl.a. ved rydninger vest for Øjvind Thygesen foretaget i 2009/2010.

Det er planlagt, at der skal udarbejdes en ny plejeplan i
årene 2018-2020. Dette skal ske i tæt samarbejde med bl.a. [adresse]
I/S. Formålet er at få udarbejdet en plejeplan som tager hensyn til [adresse]
ønsker, som tager hensyn til kravene i fredningen og som sikrer Natura 2000
området tilstand. En ny plejeplan vil komme på Teknik og Miljøudvalgets møde.
Den egentlige naturpleje i området vil ske efter beskrivelserne i plejeplanen,
når den er vedtaget.

**Økonomiske konsekvenser**

Kommunens naturpleje og plejeplejeplaner prioriteres og
udføres indenfor den løbende bevilling på pt. ca. 600.000 kr./år.

**Bilag**

|  |  |
| --- | --- |
| Kortbilag Eskebjerg Vestelyng | 326-2018-53198 |